মুওয়াহহিদিন রাজবংশ
মুওয়াহহিদিন সালতানাত বা মুয়াহহিদিন খিলাফত (আমাজিগ: ⵉⵎⵡⴻⵃⵃⴷⴻⵏ, আরবি: دولة الموحدين) ছিল দ্বাদশ শতাব্দীতে প্রতিষ্ঠিত একটি মরক্কোন মুসলিম ও বার্বার রাজবংশ, যা ১১২১ খ্রিস্টাব্দে আটলস পর্বতের তিনমুলে প্রতিষ্ঠিত হয়। এটি ১১২১ সাল থেকে ১২৬৯ সালের মধ্যে মাগরেব দেশগুলি (মরক্কো, আলজেরিয়া , তিউনিসিয়া, লিবিয়া ) ও আন্দালুস শাসন করেছিল এবং এটি মুহাম্মদ ইবনে তুমার্ত দ্বারা প্রতিষ্ঠিত হয়। তারপর ছাত্র আব্দুল মুমিন বিন আলী কোমি (১১৩০ - ১১৬৩) পুরো উত্তর আফ্রিকা ও আন্দালুস একত্র করে তাকে এক বিশ্বাস ও সরকারের অধীনে একটি ধর্মীয় আন্দোলনের রূপ দেন। এটি ১২৬৯ সাল পর্যন্ত স্থায়ী হয়েছিল।